Compania Nationala de Administarare a Infrastructurii Rutiere S.A. 

Acord - cadru de furnizare
avand ca obiect
Achiziţia şi transportul produselor pentru utilarea spatiilor de odihna si de parcare, specifice drumurilor naționale și autostrăzilor
nr. ________________ data_______________
Preambul:

In temeiul Legii nr. 98/2016 privind achizitiile publice, cu modificarile si completarile ulterioare, al Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice, aprobate prin Hotararea Guvernului nr. 395/2016, cu modificarile si completarile ulterioare si a Raportului procedurii de atribuire nr. ..................... s-a incheiat prezentul Acord - cadru de furnizare.

1. Partile Acordului-cadru
Intre

COMPANIA NATIONALA DE ADMINSTRARE A INFRASTRUCTURII RUTIERE, cu sediul in B-dul Dinicu Golescu, nr. 38, sector 1, Bucuresti, numar de ordine in Registrul Comertului J2004000552406/13.03.2025, cod de inregistrare fiscala nr. RO16054368, avand cont bancar RO67RNCB0082008094080001, deschis la B.C.R. Sucursala Unirea, reprezentata prin dl. Ing. Cristian PISTOL, avand functia de Director General, in calitate de PROMITENT-ACHIZITOR, pe de o parte

şi 
........................................., cu sediul in ........................................, telefon .............., fax ....................., inregistrata la Registrul Comertului sub nr. ...................., cod de inregistrare fiscala..................., cont bancar ......................................., reprezentata prin .......................... in functia de ................., in calitate de PROMITENT-FURNIZOR, pe de alta parte,

a intervenit prezentul Acord-cadru.


2. Scopul si obiectul Acordului-cadru


2.1. - Scopul Acordului-cadru il reprezinta stabilirea elementelor/conditiilor esentiale care vor guverna contractele subsecvente de furnizare care urmeaza a fi atribuite pe durata derularii prezentului Acord-cadru.


2.2. - Contractele subsecvente de furnizare care urmeaza a fi atribuite in baza prezentului Acord-cadru au ca obiect furnizarea produselor si transportul acestora pentru utilarea spatiilor de odihna si de parcare, specifice drumurilor naționale și autostrăzilor, conform prevederilor Caietului de sarcini, document al prezentului Acord-cadru.

3. Durata Acordului-Cadru

3.1. - (1) Durata prezentului acord-cadru este de 24 de luni (2 ani) (conform documentatiei de atribuire) de la data semnarii acestuia. 

(2) Durata ultimului contract subsecvent incheiat in baza prezentului Acord-cadru, in perioada de valabilitate a acestuia, poate depasi durata de valabilitate a Acordului-cadru.

4. Preţul unitar al produselor. 

· Preţul unitar al produselor 
4.1. - (1) Pretul unitar al produselor este cel inclus de Promitentul-Furnizor in propunerea financiara, document al prezentului Acord-cadru.   

(2) Valoarea maxima a Acordului-cadru este de .......................... lei, fara TVA, la care se adauga TVA conform legislatiei in vigoare.
4.2. - Pentru produsele furnizate, plăţile datorate de Promitentul-Achizitor Promitentului-Furnizor se vor face in conformitate cu preturile unitare declarate în propunerea financiară a acestuia, anexă la prezentul Acord-cadru. 
 
4.3. – (1) Pretul unitar ofertat al produselor este ferm si acopera toate costurile pentru toate obligatiile, riscurile si responsabilitatile stabilite sau implicite ce decurg din acordul-cadru de furnizare, pentru livrarea la termen a produselor in conformitate cu cerintele Caietului de sarcini.
(2) Promitentul-Furnizor nu va solicita, ulterior, niciun alt cost suplimentar fata de pretul unitar ofertat pentru indeplinirea obligatiilor contractuale asumate.

5. Cantitatea de produse previzionata

5.1. - Cantitatea previzionata de produse ce urmeaza a fi furnizata in baza contractelor subsecvente este prevazuta in documentele prezentului Acord-cadru.
5.2. - Promitentul-Achizitor are dreptul de a incheia, cu un alt operator economic, un contract de achizitie publica avand ca obiect achizitionarea acelorasi produse care fac obiectul prezentului Acord-cadru, in cazul in care Promitentul-Furnizor  nu mai are capacitatea de a raspunde solicitarilor Promitentului-Achizitor.
5.3. - In cazul in care Promitentul-Achizitor ii transmite Promitentului-Furnizor o solicitare pentru incheierea unui contract subsecvent, iar acesta din urma nu are capacitatea de a raspunde acestei solicitari, Promitentul-Achizitor are dreptul de a initia o noua procedura de atribuire pentru achizitionarea diferentei care nu poate fi acoperita de Promitentul-Furnizor.
6. Documentele Acordului-cadru


6.1. - Documentele Acordului-cadru, inclusiv orice act aditional incheiat la acesta, care fac parte integranta din acesta sunt:

(i)    Caietul de sarcini, inclusiv, dacă este cazul, clarificările și/sau măsurile de remediere aduse până la depunerea ofertelor - Anexa nr. 1;

(ii) Propunerea tehnică (inclusiv, dacă este cazul, clarificările din perioada de evaluare) - Anexa nr. 2;

(iii) Propunerea financiară (inclusiv, dacă este cazul, clarificările din perioada de evaluare) - Anexa nr. 3;

(iv) Angajamentul ferm de susținere din partea unui terț, dacă este cazul - Anexa nr. 4;

(v) Acordul de asociere, dacă este cazul, autentificat - Anexa nr. 5;

(vi) Contractul de subcontractare, dacă este cazul - Anexa nr. 6;

(vii) Document Unic de Achizitii Europene depus de ofertant/ofertanti asociati si, dupa caz, de subcontractantii si tertii sustinatori declarati in oferta, inclusiv eventualele revizuiri din perioada de evaluare a ofertelor - Anexa nr. 7;

(viii) Documente justificative prezentate in vederea demonstrarii indeplinirii criteriilor de calificare, inclusiv eventuale completari/ clarificari din perioada de evaluare a ofertelor - Anexa nr. 8;

(ix) Alte documente solicitate pe parcursul procesului de semnare a contractului.- Anexa nr. 9.
(x)   Anexa Caietului de sarcini, anexa ce cuprinde cantitatile de produse ce vor fi furnizate in cadrul prezentului Contract - Anexa nr. 10, semnata de catre Parti. 

6.2. - (1) Documentele mentionate la art. 6.1. se considera a se explica reciproc. In caz de ambiguitate, erori sau discrepante acestea trebuie sa fie citite si interpretate in ordinea mentionata la art. 6.1. 

(2) In cazul in care, pe parcursul indeplinirii Acordului-cadru, se constata faptul ca anumite elemente ale propunerii tehnice sunt inferioare sau nu corespund cerintelor prevazute in caietul de sarcini, prevaleaza prevederile caietului de sarcini.

7. Obligatiile principale ale Promitentului-Furnizor 


7.1. - Promitentul-Furnizor se obliga ca, in baza contractelor subsecvente incheiate cu Promitentul-Achizitor, sa furnizeze si sa transporte produsele pentru utilarea spatiilor de odihna si de parcare, specifice drumurilor naționale și autostrăzilor, in conditiile convenite in prezentul Acord - cadru si in conformitate cu prevederile normativelor in vigoare, a reglementarilor tehnice si standardelor din domeniul rutier, astfel cum sunt enumerate in caietul de sarcini, precum si in conditiile calitative si cantitative prevazute in Caietul de sarcini. 
7.2. - Promitentul-Furnizor se obliga sa nu transfere total sau partial obligatiile asumate prin prezentul acord-cadru.
7.3. - Promitentul- Furnizor se obliga sa furnizeze produsele necesare si sa le transporte pentru utilarea spatiilor de odihna si de parcare, specifice drumurilor naționale și autostrăzilor, astfel cum au fost prevazute in prezentul acord-cadru, ori de cate ori Promitentul-Achizitor solicita acest lucru.

7.4. - În situaţia în care pe durata de valabilitate a prezentului Acord-cadru, Promitentul- Furnizor nu va primi solicitări pentru furnizarea produselor care fac obiectul prezentului Acord-Cadru din partea Promitentului-Achizitor, Promitentul-Furnizor nu va ridica pretenţii şi nu va solicita despăgubiri în legătură cu acest fapt. În acest sens, Promitentul-Achizitor nu va avea nicio obligaţie faţă de Promitentul-Furnizor, prezentul Acord-cadru fiind incetat de drept la expirarea duratei acestuia, fără necesitatea unei alte formalităţi şi fără intervenţia vreunei autorităţi sau instanţe de judecată.
7.5. - Promitentul-Furnizor se obliga sa respecte intocmai prevederile referitoare la securitatea si sanatatea in munca si apararea impotriva incendiilor, prevazute in contractele subsecvente.

7.6. - Promitentul-Furnizor are obligatia ca, pe intreaga perioada de derulare a prezentului Acord-cadru, sa notifice Promitentul-Achizitor, in termen de maxim 3 (trei) zile de la aparitia oricarei situatii prevazute de Legea nr. 85/2014 cu modificarile si completarile ulterioare, despre aceasta situatie (comunicarea declansarii procedurii de insolventa, comunicarea datelor de identificare ale administratorului judiciar, orice informatie in legatura cu starea de fapt a societatii).

7.7. - Promitentul-Furnizor poarta toata raspunderea pe durata de indeplinire a acordului-cadru pentru eventualele accidente, pagube sau efecte negative ca urmare a nerespectarii prevederilor caietului de sarcini.

7.8. - Promitentul-Furnizor se obliga sa despagubeasca Promitentul-Achizitor impotriva oricaror:

a) reclamaţii si acţiuni în justiţie, ce rezulta din încalcarea unor drepturi de proprietate intelectuala (brevete, nume, marci înregistrate etc.), legate de echipamentele, materialele, instalatiile sau utilajele folosite pentru sau în legatura cu produsele furnizate; si

b) daune-interese, costuri, taxe si cheltuieli de orice natura, aferente, cu excepţia situaţiei în care o astfel de încalcare rezulta din respectarea caietului de sarcini întocmit de catre Promitentul-Achizitor.
8. Obligatiile Promitentului-Achizitor


8.1. - (1) Promitentul-Achizitor se obliga ca, in baza contractelor subsecvente atribuite Promitentului-Furnizor, sa achizitioneze produsele si sa le transporte pentru utilarea spatiilor de odihna si de parcare, specifice drumurilor naționale și autostrăzilor, in conditiile convenite in prezentul Acord-cadru si in conformitate cu prevederile normativelor in vigoare, a reglementarilor tehnice si standardelor din domeniul rutier, astfel cum sunt enumerate in Caietul de sarcini, precum si in conditiile calitative si cantitative prevazute in Caietul de Sarcini.
(2) Atunci când atribuie un contract subsecvent pe baza prevederilor din prezentul Acord-cadru, Promitentul-Achizitor nu are dreptul de a impune sau de a accepta modificări substanţiale ale elementelor/condiţiilor stabilite iniţial prin Acordul-cadru. 
8.2. - Promitentul-Achizitor se obliga sa plateasca Promitentului-Furnizor,                                                                                                                                                                       pretul produselor furnizate, in termen de 45 de zile de la data depunerii la sediul C.N.A.I.R. – Central sau in termen de 45 de zile de la semnarea de catre Promitentul-Achizitor a Procesului verbal de receptie/Proceselor verbale de receptie fără observatii, a aprobării receptiei calitative si cantitative, daca factura a fost emisa si transmisa anterior acestuia. In caz de neconformitate, termenul de plata se amana pana la remedierea aspectelor neconforme din Procesul verbal de receptie. Pentru prezentul contract de furnizare produse, termenul contractual de plata este prevazut la 45 de zile, avand in vedere procesul de verificare al documentelor inainte de realizarea platilor precum si accesul la fondurile necesare efectuarii platilor. 
9. Comunicări

9.1. - (1) Orice comunicare dintre parti, referitoare la indeplinirea prezentului Acord-cadru, trebuie să fie transmisa in scris.

(2) Orice document scris trebuie inregistrat atat in momentul transmiterii, cat si in momentul primirii.
9.2. - Comunicarile intre parti se pot face si prin telefon, fax sau e-mail, cu conditia confirmarii in scris a primirii comunicarii.
10. Amendamente. Clauze de revizuire
10.1. - (1) Părţile Acordului-cadru au dreptul, pe durata îndeplinirii acestuia si a contractelor subsecvente ce vor fi atribuite in baza prezentului Acord-cadru, de a conveni modificarea clauzelor acordului-cadru si a contractelor subsecvente prin act adiţional, în condiţiile prevăzute de legislatia în vigoare si în conformitate cu art. 221 din Legea nr. 98/2016, inclusiv in cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii Acordului-cadru.

(2) Daca solicitarea de modificare provine de la Promitentul-Furnizor, acesta trebuie sa inregistreze solicitarea la Promitentul-Achizitor cu cel putin 5 de zile inainte de data preconizata pentru intrarea in vigoare a Actului Aditional. 
10.2. - Fără a aduce atingere dispoziţiilor dreptului comun privind încetarea Acordului-cadru sau dreptului Achizitorului de a solicita constatarea nulităţii absolute acestuia în conformitate cu dispoziţiile dreptului comun, Achizitorul are dreptul de a denunţa unilateral Acordul-cadru în perioada de valabilitate a acestuia, în cazul modificării Acordului-cadru în alte conditii decât cele prevăzute de prevederile legale în vigoare.
10.3. - Actele Aditionale incheiate nu trebuie sa conduca in niciun caz la alterarea rezultatului procedurii de atribuire, prin anularea sau diminuarea avantajului competitiv pe baza caruia contractantul a fost declarat castigator in urma finalizarii procedurii de atribuire. 

10.4. - Niciun Act Aditional nu poate fi incheiat retroactiv. 

10.5. - Orice modificare a Acordului - cadru care nu respecta prevederile prezentului Acord- cadru si ale legislatiei in vigoare va fi considerata nula de drept.

· Clauze de revizuire

10.6. - Modificarile Acordului-cadru si ale contractelor subsecvente atribuite in baza acestuia, indiferent daca sunt sau nu evaluabile in bani si indiferent de valoarea acestora, se realizeaza in conformitate cu prevederile Legii nr. 98/2016 si ale H.G. nr. 395/2016.


10.7. - (1) Eventualele modificari, care pot interveni in perioada de derulare a Acordului-cadru, se refera la urmatoarele clauze contractuale de revizuire:
I. Partile Acordului-cadru:
1) din punct de vedere al schimbarii denumirii, al formei societatii, care nu atrag crearea unei persoane juridice noi; 

2) atunci când Promitentul-Furnizor este înlocuit de un nou Promitent-Furnizor, in situatia in care drepturile şi obligaţiile Promitentului-Furnizor iniţial, rezultate din Acordul-cadru, sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achizitie sau insolventa, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică şi să nu se realizeze cu scopul de a eluda aplicarea procedurilor de atribuire prevăzute de Legea achizitiilor publice nr. 98/2016;
II. Durata ultimului contract subsecvent - prelungirea duratei ultimului contract subsecvent, fara costuri suplimentare pentru Autoritatea Contractanta, și fără a diminua perioada de garanție a produselor deja furnizate si receptionate, in cazul in care termenele stabilite pentru livrarea produsului/produselor nu pot fi respectate de catre Promitentul-Furnizor, fara a se aduce atingere dreptului Promitentului-Achizitor de a aplica penalitati de intarziere. Durata ultimului contract subsecvent poate depasi perioada de valabilitate a Acordului-Cadru;

III. Durata contractului sau perioada de furnizare a produselor - prelungirea perioadei de furnizare a produselor in cazul in care termenele stabilite pentru livrarea produsului/produselor nu pot fi respectate de catre Promitentul-Furnizor, fara a se aduce atingere dreptului Promitentului-Achizitor de a aplica penalitati de intarziere. Partile vor semna un act adițional numai in conditiile in care se prelungeste si Durata Contractului stabilita la art. 5.1. din contractul subsecvent. In conditiile in care nu se prelungeste Durata contractului subsecvent Promitentul-Achizitor poate emite Ordine administrative pentru prelungirea perioadei de furnizare a produselor stabilita in comanda. 

IV. Modalitati de plata si recuperarea creantelor de la Promitentul-Furnizor - in cazul unor eventuale modificari ale legislatiei;

V. Verificare si receptie - eventualele solicitari suplimentare de documente ce pot surveni din partea celor doua parti contractante. Aceste modificari/completari se vor realiza de catre autoritatea contractanta prin Ordine administrative. 
VI. Subcontractanti - in cazul unor eventuale schimbari ale subcontractantilor pe parcursul   derularii Contractului si/sau in cazul introducerii de subcontractanti si/sau in cazul exprimarii optiunii acestora de a fi platiti direct de catre Autoritatea contractanta.

(2) Prezentul Acord-cadru nu reprezintă baza legală pentru angajarea fondurilor publice. În baza acestui acord-cadru se vor atribui contracte subsecvente care constituie temei legal pentru plată. 

(3) Eventuale modificari, care pot interveni in perioada de derulare a contractelor subsecvente atribuite in baza prezentului acord-cadru, vor face obiectul unor clauze de revizuire ce se vor regasi in cuprinsul contractelor subsecvente.
10.8. – (1) Orice modificare a Acordului-cadru, generata de aplicarea clauzelor de revizuire de la art. 10.7., va face obiectul unui act aditional sau ordin administrativ.

(2) Modificarile de la art. 10.7 punctul III (in conditiile in care nu se prelungeste durata contractului), IV, V si VI se fac prin ordin administrativ.
(3) Modificarile de la art. 10.7 punctele  I si II se fac prin act aditional.  


10.9. - (1) Orice modificare a acordului-cadru / contractelor subsecvente în cursul perioadei de valabilitate, altfel decât în cazurile şi condiţiile prevăzute la art. 221 din Legea nr. 98/2016 se realizează prin organizarea unei noi proceduri de atribuire, în conformitate cu dispoziţiile Legii nr. 98/2016.
(2) În situaţia nerespectării dispoziţiilor alin. (1), Promitentul - Achizitor are dreptul de a denunţa unilateral Acordul-cadru. 

11. Raportul procedurii
11.1.  - Avand in vedere faptul ca potrivit Raportului procedurii de atribuire nr. ..............:
a) Promitentul-Furnizor a fost desemnat ofertant castigator in baza aplicarii criteriului de atribuire prevazut in Documentatia de Atribuire: oferta cea mai avantajoasa din punct de vedere economic - cel mai bun raport calitate - pret (....% propunere financiara si ....% propunere tehnica) utilizandu-se in acest sens un algoritm de punctare a fiecarui factor de evaluare asa cum a fost prevazut in Documentatia de Atribuire,

b) Promitentul-Furnizor a fost desemnat ofertant castigator in urmatoarele conditii: ....................... (se vor completa la semnarea acordului-cadru: factorii de evaluare, punctajele aferente fiecarui factor obtinute conform Raportului procedurii de atribuire nr. ........., Anexa/Anexele .............. la acord-cadru in care sunt incluse elementele care au stat la baza obtinerii punctajelor),

pentru a nu altera rezultatul procedurii de atribuire aferente prezentului acord-cadru, eventuala modificare a elementelor mai sus mentionate pe parcursul derularii acordului-cadru nu va conduce la obtinerea unui punctaj inferior celui precizat in acord-cadru si in Raportul procedurii de atribuire. 

12. Incetarea Acordului-cadru

12.1. - (1) Prezentul Acord-cadru inceteaza de drept:


a) prin ajungere la termen;


b) prin indeplinirea obiectului Acordului-cadru.



(2) Acordul-cadru poate inceta si in urmatoarele cazuri:

a) prin acordul de vointa al partilor;


b) in situatia in care cantitatile maxime de produse care fac obiectul Acordului-cadru au fost executate;


c) prin rezilierea de catre Promitentul-Achizitor ca urmare a neindeplinirii sau indeplinirii in mod necorespunzator sau defectuos a obligatiilor asumate de catre Promitentul-Furnizor, prin prezentul Acord-cadru;


d) prin denuntarea unilaterala de catre Promitentul-Achizitor;


e) orice alte cauze prevazute de lege;
                 f)  in situatia in care valoarea maxima estimata a Acordului-cadru a fost atinsa.
12.2. - (1) Rezilierea prezentului Acord-cadru se poate produce si in urmatoarele cazuri:

- in cazul în care Promitentul-Furnizor declarat câştigător refuză în mod nejustificat semnarea contractului subsecvent/nu răspunde Invitaţiei de semnare a contractului subsecvent, atunci Promitentul-Achizitor va rezilia Acordul-cadru fata de acesta, fără nicio altă notificare prealabilă. In acest caz, se vor aplica corespunzator sanctiunile prevazute la art. 13.1. In acest caz, Promitentul-Achizitor isi rezerva dreptul de a solicita si daune interese Promitentului-Furnizor.

- neconstituirea de catre Promitentul-Furnizor a garantiei de buna executie a unui contract subsecvent, conform prevederilor acestuia;

- constatarea de catre Promitentul-Achizitor a furnizarii unor produse in mod necorespunzator sau defectuos de catre Promitentul-Furnizor in cadrul contractelor subsecvente ce vor fi incheiate in baza prezentului Acord-cadru, desi a fost notificat in acest sens iar Promitentul-Furnizor nu a remediat aspectele notificate.
(2) Rezilierea prezentului Acord-cadru nu va avea efect asupra obligatiilor deja scadente intre partile Acordului-cadru.
(3) Rezilierea din motivele mentionate la art. 12.2. alin. (1) va opera de plin drept, fara a mai fi necesara indeplinirea vreunei formalitati prealabile si fara a mai fi necesara interventia vreunei instante judecatoresti si/sau arbitrale, Promitentul-Furnizor nefiind indreptatit sa pretinda nicio suma reprezentand daune sau alte prejudicii ca urmare a rezilierii acordului-cadru/contractului subsecvent.

(4) Punerea in intarziere rezulta din simplul fapt al neindeplinirii obligatiilor contractuale.

12.3. - Promitentul-Achizitor isi rezerva dreptul de a denunta unilateral prezentul Acord-cadru in cel mult 30 de zile printr-o notificare scrisa adresata Promitentului-Furnizor fara nicio compensatie, in urmatoarele cazuri:


a)  În cazul în care Promitentul-Furnizor declarat câştigător în urma procesului de atribuire a Acordului-cadru refuză în mod justificat (forţă majoră sau cazul fortuit) încheierea Contractului subsecvent;


b) daca Promitentul-Furnizor intra in faliment;


c) la aparitia unor circumstante care nu au putut fi prevazute la data incheierii Acordului-cadru si care conduc la modificarea clauzelor in asa masura incat indeplinirea Acordului-cadru ar fi contrar interesului public si prevederilor legale in vigoare.
12.4. - In cazurile prevazute la clauza 12.3, Promitentul- Furnizor are dreptul de a pretinde numai plata corespunzatoare pentru partea din Acordul-cadru indeplinita pana la data denuntarii unilaterale a acestuia.


13. Sanctiuni pentru neindeplinirea obligatiilor de catre Promitentul - Furnizor
13.1. - In cazul in care Promitentul- Furnizor caruia Promitentul-Achizitor ii transmite o solicitare pentru incheierea unui contract subsecvent nu are capacitatea de a raspunde acestei solicitari din propria sa culpa sau refuza incheierea contractului subsecvent, Promitentul-Furnizor are obligatia de a plati Promitentului-Achizitor o suma egala cu 30% din valoarea estimata a celui mai mare contract subsecvent care poate face obiectul prezentului Acord-cadru, astfel cum acesta a fost prevazut in documentatia de atribuire, respectiv in Instructiuni catre ofertanti. 
14. Perioada de garantie 
14.1. - Perioada de garantie a fiecarui produs (Ansamblu masa si sezut cu acoperiş, Ansamblu semirotund cu masa si banci, Masa, Bancă cu spătar, Coş de gunoi, Jardiniera, Panou semnalizare pentru dotarea locurilor de parcare) este de minim 60 de luni* si va incepe de la data semnarii Procesului Verbal de Receptie cantitativa si calitativa. 

*Nota: Numarul de luni (zile) se va completa la semnarea Acordului-cadru, in functie de numarul de luni (zile) mentionat in oferta depusa de Promitentul-Furnizor. 
14.2 – Produsele defecte sau necorespunzatoare, inlocuite in timpul perioadei de garantie, beneficiaza de o noua perioada de garantie care se calculeaza de la data primirii noului produs inlocuit.
15. Litigii

15.1. - Divergentele ce pot aparea ca urmare a aplicarii si interpretarii prevederilor prezentului Acord-cadru se vor solutiona pe cale amiabila.

15.2. - Daca dupa 15 zile calendaristice de la inceperea acestor tratative, Promitentul-Achizitor si Promitentul-Furnizor nu reusesc sa rezolve in mod amiabil divergenta contractuala, fiecare poate solicita ca aceasta sa se solutineze de catre instantele judecatoresti competente din Romania.

15.3. - (1) Procesele si cererile privind acordarea despagubirilor pentru repararea prejudiciilor cauzate in cadrul procedurii de atribuire, precum si cele privind executarea, anularea, nulitatea, rezolutiounea, rezilierea sau denuntarea unilaterala a contractelor se solutioneaza in prima instanta, de urgenta si cu precadere, de catre sectia de contencios administrativ si fiscal a tribunalului in circumscriptia caruia se afla sediul Promitentului-Achizitor. 

(2) Litigiile si cererile care decurg din executarea contractelor administrative  si cele care decurg din rezilierea, rezolutiunea, denuntarea unilaterala sau incetarea anticipata a contractelor de achizitie publica din motive independente de Promitentul-Achizitor se solutioneaza in prima instanta, de urgenta si cu precadere, de catre sectia de contencios administrativ si fiscal a tribunalului in  circumscriptia careia se afla sediul Promitentului-Achizitor.

16. Dispozitii finale 

16.1. - Daca Promitentul-Furnizor este o asociere alcatuita din doua sau mai multe persoane juridice, acestea vor raspunde solidar de indeplinirea obligatiilor Acordului-cadru. Promitentul- Furnizor, reprezentat de liderul de asociere, va actiona in numele acestuia in cadrul Acordului-cadru si va avea autoritatea de a reprezenta si angaja contractual asocierea.  

16.2. -  Prezentul Acord-cadru este interpretat conform legilor in vigoare, din Romania.

Prezentul Acord-cadru a fost incheiat in data de _____________, in 3 exemplare originale, din care 2 (doua) exemplare pentru Promitentul-Achizitor si 1 (un) exemplar pentru Promitentul-Furnizor. 
	PROMITENT-ACHIZITOR

	PROMITENT-FURNIZOR

	COMPANIA NATIONALA DE ADMINISTRARE A INFRASTRUCTURII RUTIERE S.A.

